સરુતન વરાછાના ખોડિયાર નગરમાં રહેતી 28 વર્ષીય દિપાલી વિવેક રાદડીયાએ પતિની દારૂ પીવાની તથા નોનવેજ ખાવાની આદતથી કંટાળીને ગલાફાંસો ખાઈ આત્મહત્યા કરી લીધી હતી. તેણે પતિ માટે એક સુસાઈડ નોટ પણ લખી હતી. જેમાં લખ્યુ હતું કે ‘પ્રેમને પતિ સમજી નથી શક્યો, જીવનથી કંટાળી ગઈ છું. દિકરી મૈત્રીનું ધ્યાન રાખજો...આઈ લવ યુ મૈત્રી' તે મુજબની લખેલી સુસાઈડ નોટ પોલીસને ઘટનાસ્થલેથી મળી આવી હતી. આ અંગે પોલીસે વધુ તપાસ હાથ ધરી છે. જોકે પરિણીતાના પિયરિયાએ દીકરીની હત્યા થઈ હોવાનો આક્ષેપ કર્યો છે.